Զառա.- Եթե ժանրային ձևակերպում տալու խնդիր է առաջանում, ապա մեք ասում ենք՝ թո՛ղ մասնագետները, երաժշտական քննադատները որոշեն՝ ինչ երաժշտություն ենք ստեղծում: Մեր միջից դուրս է գալիս մի բան, որն ուզում են շրջանակների մեջ դնել: Ինքներս չենք ուզում մեր ստեղծածը տեղավորել շրջանակներում, բայց մարդիկ ուզում են ինչ-որ դարակներում տեղավորել, որ բոլորի համար հասկանալի լինի: Այդ պատճառով երբեմն այնպիսի համեմատություններ են անում, որոնց մենք էլ հաճախ դժվարությամբ ենք համաձայնում: Երգերը գրում է Հենոն, հետո մշակում ենք խմբով: Պատվերով երբեք չի գրում, ինքնաբուխ են մեր երգած բոլոր գործերը: